stanford-oval/wikipedia huggingface dataset:
Yangchuanosaurus
Luokittelu > Fylogenia

Kladogrammi vuodelta 2013:
Aiheesta muualla

Yangchuanosauruksesta kertova mediatiedosto (englanniksi)
Yanchuanosaurus shangyouensis verrattuna ihmiseen
Yangchuanosaurus shangyouensiksen holotyyppi näytteillä hongkongilaisessa museossa
Taiteilijan näkemys lajista Yangchuanosaurus shangyouensis
Alankomaiden Antillien lippu

| Alankomaiden Antillien lippu |
| --- | --- |
   
Suhde:  2:3
Alankomaiden Antillien lippu oli vuonna 1956 perustetun ja vuonna 2010 lakkautetun Alankomaiden Antillien itsehallintoalueen tunnus. Lippu koostuu valkoisella pohjalla olevista sinisestä ja punaisesta viivasta, joista sininen ylittää punaisen. Sen viisi tähteä kuvaavat Alankomaiden Antillien saaria, jotka olivat Bonaire, Curaçao, Saba, Sint Eustatius ja Sint Maarten. Alun perin tähtiä oli kuusi, mutta yksi tähti pudotettiin lipusta pois, kun Aruba irtaantui Alankomaiden Antilleista vuonna 1986.
Alankomaiden Antillien saarten liput

Aruban lippu
Bonairen lippu
Curaçaon lippu
Saban lippu
Sint Eustatiuksen lippu
Sint Maartenin lippu
Írafár

Írafár on islantilainen vuonna 1998 perustettu rockyhtye, yksi 2000-luvun menestyneimmistä. Yhtye julkaisi ensimmäisen singlensä ”Hvar er ég?” vuonna 2000 ja solmi levytyssopimuksen Skífan-levy-yhtiön kanssa vuonna 2002. Írafárin samana vuonna julkaistu esikoisalbumi Allt sem ég sé myi platinaa ja nousi maan nopeimmin myyneeksi popalbumiksi 25 vuoteen.
Vuonna 2003 yhtyeen laulaja Birgitta Haukdal äänestettiin vuoden poptähdeksi ja hän edusti Islantia Eurovision laulukilpailussa kappaleella ”Open Your Heart”.
Haukdalin lisäksi yhtyeen jäseniä ovat Vignir Snær Vigfússon (kitara ja laulu), Sigurður Rúnar Samúelsson (basso), Andri Guðmundsson (koskettimet) ja Arnar Gíslason (rummut). Aiempia jäseniä olivat Jóhann Bachman (rummut, 2001–2005), Steini (rummut, 1999–2001) ja Þorbjörn Sigurðsson (koskettimet, 1999–2001).
Diskografia > Albumit

Allt sem ég sé (2002)
Nýtt upphaf (2003)
Írafár (2005)
Diskografia > Singlet

"Hvar er ég?" (2000)
"Fingur" (2001)
"Eldur í mér" (2001)
"Ég sjálf" (2002)
"Stórir hringir" (2002)
"Allt sem ég sé" (2002)
"Aldrei mun ég" (2003)
"Fáum aldrei nóg" (2003)
"Stel frá þér" (2003)
"Lífið" (2004)
"Leyndarmál" (2005)
"Alla tíð" (2005)
"Ég missi alla stjórn" (2005)
"Þú vilt mig aftur" (2018)
Ylimmäinen Heinäjärvi

| Ylimmäinen Heinäjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°12′33″N, 25°16′27″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Alimmaiseen Heinäjärveen 
Järvinumero:  14.222.1.009
Mittaustietoja
Pinnankorkeus:  141,2 m  
Pituus:  490 m  
Leveys:  250 m  
Rantaviiva:  1,222 km  
Pinta-ala:  6,291 ha  
Saaria:  ei saaria 
 fiYlimmäinen Heinäjärvi 
Ylimmäinen Heinäjärvi  on Päijät-Hämeessä Asikkalassa Kurhilan kylän lähellä sijaitseva järvi.
Maantietoa

Järven pinta-ala on 6,3 hehtaaria, se on 500 metriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Äiniönjoen valuma-alueeseen (14.222) se kuuluu. Järven vedenpinnan korkeus on 141,2 metriä mpy.
Yokosuka B4Y

| Yokosuka B4Y |
| --- | --- |

Tyyppi:  torpedokone
Alkuperämaa:  Japani
Valmistaja:  Yokosukan laivaston lentotekninen varikko
Ensilento:  1935
Esitelty:  marraskuu 1936
Pääkäyttäjät:  keisarillisen Japanin laivaston ilmavoimat
Valmistusmäärä:  205 
Yokosuka B4Y oli keisarillisen Japanin laivaston ilmavoimien Yokosukan laivaston lentoteknisen varikon suunnittelema torpedokone. Tyynenmeren sodan alkaessa liittoutuneet olettivat koneen olevan merkittävin lentotukialuksille sijoitettu torpedokone. Tämä perustui virheelliseen tietoon, joka saatiin raportoitaessa HMS Prince of Walesin ja HMS Repulsen upotuksesta.
Tausta

Vuonna 1934 laivaston ilmavoimilla oli tarve korvata Yokosuka B3Y1, jonka moottorin toimintavarmuus oli heikko. Laivaston esikunta julkaisi Shi-9-vaatimukset ja toimitti pyynnön uuden koneen suunnittelusta Mitsubishille, Nakajimalle ja Yokosukalle. Sanae Kawasakin johtama suunnitteluryhmän lähtökohtana oli useiden moottorimallien käyttömahdollisuus ja olemassa olevien komponenttien käyttö. Kawasaki liitti uuden rungon ja peräosan Kawanishi E7K1:n siipiin, joiden oli todettu olevan erittäin hyvät. Ensimmäisen prototyypin moottorina oli 600 hevosvoiman Hiron valmistama nestejäähdytteinen tyyppi 91. Ensilento tehtiin loppuvuodesta 1935.
Vuoden 1936 aikana valmistui vielä neljä prototyyppiä, joista toisen ja kolmannen moottorina oli 640 hevosvoiman Nakajima Kotobuki 3 -tähtimoottori sekä neljännen että viidennen 840 hevosvoiman Nakajima Hikari 2. Prototyyppejä verrattiin Mitsubishi Ka-12 (B4M1) ja kahteen Nakajima B4N1:een. Testien päätteeksi Hikari 2 -moottorilla varustettu prototyyppi todettiin parhaaksi. Tuotanto aloitettiin marraskuussa 1936 Mitsubishin, Nakajiman ja Hiron varikolla tyyppinimellä laivaston tyypin 96 torpedokone B4Y1. Liittoutuneet antoivat koneelle peitenimen Jean.
Tuotanto

Yokosukassa valmistettiin 1935–1936 viisi prototyyppiä. Nakajiman tehtailla valmistui 37 ja Mitsubishin tehtailla 135 tuotantokonetta vuosina 1937–1938. Lisäksi Hiron varikolla valmistui 28 tuotantokonetta vuonna 1938.
Käyttö

Tuotantokoneissa taaempi ohjaamo oli varustettu kuomulla. Koneita sijoitettiin Akagin, Hoshon, Kagan, Ruyjon ja Soruyn lennostoihin, joissa ne olivat vuoteen 1940. Lisäksi koneita sijoitettiin 13. ja 15. kokutaihin, joiden mukana ne osallistuivat Kiinan–Japanin sotaan. Tyynenmeren sodan alkaessa vain muutamia koneita oli edelleen koulutuskäytössä.
Tekniset tiedot

Lähde:
Yleiset ominaisuudet
Miehistö: 3
Pituus: &&&&&&&&&&&&&010.015000010,15 m
Kärkiväli: &&&&&&&&&&&&&015.&&&&0015 m
Korkeus: &&&&&&&&&&&&&&04.03600004,36 m perämaassa
Siipipinta-ala: &&&&&&&&&&&&&050.&&&&0050 m²
Tyhjäpaino: &&&&&&&&&&&02000.&&&&002 000 kg
Lentopaino: &&&&&&&&&&&03600.&&&&003 600 kg
Voimalaite: &&&&&&&&&&&&&&01.&&&&001 × Hiron tyypin 91 moottori 12-sylinterinen nestejäähdytteinen moottori; &&&&&&&&&&&&&&00.01000000 kW (&&&&&&&&&&&&0600.&&&&00600 hv)
Potkuri: kaksilapainen
Suoritusarvot
Aseistus
1 × 7,7 mm tyypin 92 konekivääri
500 kg pommeja
 tai 800 kg torpedo ulkoisissa ripustimissa
Alejandro Lerner

| Alejandro Lerner |
| --- | --- |

Henkilötiedot
Muusikko
Aktiivisena:  1977-
Tyylilajit:  rock
Soittimet:  pystypiano 
Yhtyeet:  Soluna, La Magia, nykyään soolouralla
  [ Muokkaa Wikidatassa ] [ ohje ]  
Alejandro Lerner (s. 1957) on argentiinalainen muusikko, joka on toiminut useissa yhtyeissä ja työskennellyt mm. Luis Miguelin, Paul Ankan ja Céline Dionin kanssa. Vuonna 1977 Lerner liittyi Soluna-yhtyeeseen. Neljä vuotta myöhemmin hän perusti oman yhtyeensä, La Magian. Yhtye julkaisi albumin Alejandro Lerner y La Magia vuonna 1982, mutta hajosi seuraavana vuonna. La Magian hajottua Lerner aloitti soolouran. Vuonna 1999 julkaistiin Lernerin kokoelmalevy 20 Años. Vuonna 2002 Lerner oli mukana Santanan kappaleessa Hoy es adios, joka julkaistiin Santanan albumilla Shaman.
Öljymäki

| --- | --- |
Sijainti:  Itä-Jerusalem Israel
Vuoristo:  Jerusalem hills (d) (käännä suomeksi) 
Korkeus merenpinnasta:  815 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Öljymäki (arab. جبل الزيتون‎, Jabal az-Zaytūn, hepr. ‏הר הזיתים‎, Har ha-zetim  tai Ma'aleh hazetim) on Itä-Jerusalemissa temppelialuetta vastapäätä kohoava pitkä vuori, jonka Kidronin laakso erottaa kaupungista. Mäen läntinen rinne oli entisaikoina öljypuiden peitossa, ja siellä sijaitsee Getsemanen puutarha. Itäisellä rinteellä on Beetfagen ja Betanian kylät. Pohjoinen kukkula on korkein (830 metriä merenpinnasta). Apostolien tekojen mukaan vuoren laki on Jeesuksen taivaaseenastumisen paikka. Öljymäen länsirinteellä ja Kidronin laaksossa on runsaasti eri kansallisuuksiin kuuluneiden ihmisten hautoja, koska Vanhassa testamentissa ennustetaan Herran tulemisen, kristityille Jeesuksen toisen tulemisen, tapahtuvan Öljymäellä. Öljymäelle on rakennettu useita kirkkoja, muun muassa Taivaaseenastumisen kappeli. Öljymäelle on haudattu tunnettuja israelilaisia kirjailijoita, poliitikkoja ja muita kuuluisuuksia.
Öljymäen juutalainen hautausmaa
Augusta Victoria -sairaala
Afon Tywi

Afon Tywi
Afon Tywi on joki Lounais-Walesissa. Se on pisin joki, joka virtaa kaiken matkaa Walesin rajojen sisäpuolella. Sen alkulähteet ovat Ceredigionin ja Powysin kreivikuntien rajaseudulla. Suurimmaksi osaksi se sijaitsee kuitenkin Carmarthenshirein kreivikunnan alueella, jossa se virtaa muun muassa Llanymddyfrin, Llandeilon ja Carmarthenin pikkukaupunkien läpi.
Aiheesta muualla

Kuvia tai muita tiedostoja aiheesta Afon Tywi Wikimedia Commonsissa
Alankomaat yleisurheilun sisäratojen maailmanmestaruuskilpailuissa 2008

Alankomaiden joukkue Valencian sisäratojen MM-kisoihin 2008 julkistettiin 28. helmikuuta 2008.
Joukkue > Miehet

60 metrin juoksu: Maarten Heisen
800 metrin juoksu: Robert Lathouwers
Kuulantyöntö: Rutger Smith
Tulokset > Miehet

| laji | urheilija | kilpailu | sijoitus | tulos |
| --- | --- | --- | --- | --- |
| 60 m | Maarten Heisen | alkuerät | 3. | 6,77 |
| 60 m | Maarten Heisen | välierät | 6. | 6,71 |
| 800 m | Robert Lathouwers | alkuerät | 1. | 1.49,32 |
| 800 m | Robert Lathouwers | välierät | 3. | 1.48,27 PB |
| Kuulantyöntö | Rutger Smith | karsinta | 6. | 20,30 |
| Kuulantyöntö | Rutger Smith | loppukilpailu | 5. | 20,78 |
Zverino (järvi)

| Zverino Зверино |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Pustoškan piiri
Koordinaatit:  56°25′51″N, 29°10′08″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Velikajan valuma-alue
Järveen tulevat joet:  Velikaja
Laskujoki:  Velikaja
Järvinumero:  01030000111102000025564
Mittaustietoja
Pinnankorkeus:  140 m  mpy. 
Pituus:  2,1 km 
Leveys:  1,3 km 
Pinta-ala:  1,15 km² 
Tilavuus:  0,0029 km³ 
Keskisyvyys:  2,5 m 
Suurin syvyys:  6 m 
Valuma-alue:  1 800 km² 
Saaria:  ei saaria
 fiZverino 
Zverino (ven. Зверино) on järvi Luoteis-Venäjällä Pihkovan alueen Pustoškan piirissä. Järvi sijaitsee Bežanitsyn ylängön tunnetulla järvialueella.
Maantietoa

Järvi on 2,1 kilometriä pitkä, 1,3 kilometriä leveä ja sen pinta-ala on 1,15 neliökilometriä eli 115 hehtaaria. Järven pohjoisosassa on lahtimainen järvenosa ja myös eteläpäässä järvi kapenee kuin lahti. Järvessä ei ole saaria. Sen keskisyvyys on 2,5 metriä ja syvänteessä on 6 metriä syvää. Järven länsirannassa sijaitsee asuinalue Holjuny (ven. Холюны). Kaakkoispuolella järven luusuassa sijaitsee lomakeskus Alol , jonne pääsee Pustoškan ja Opotškan väliseltä maantieltä E95 eli P-23. Tie ohittaa järven sen eteläpäässä ja sen silta ylittää luusuassa Velikajan. Vastakkaiselle puolelle tietä jää pieni järvi Maloje Zverino (ven. Малое Зверино), jonka kautta Velikaja virtaa. Järvi on muutoin metsämaiden ympäröimä.
Luontoarvoja

Järvessä elää ainakin hauki, ahven, särki, lahna, seipi, turpa, säyne, mutu, suutari, made, kiiski, sorva, rantanuoliainen, allikkosalakka, mutakala, törö, salakka, pasuri, punasalakka, ruutana, nieriä, simppu ja kymmenpiikki, sekä jokirapua, jota on niukasti. Järven pohja on hiekkaa, jonka päälle on laskeutunut mutaa. Järven ympäristössä on puolet metsämaata ja viljelymaata, josta osa pelloista on ilmakuvien perusteella pusikoitunutta. Rannat ovat hiekkarantoja.
Vesistösuhteita

Zverino sijaitsee Velikajan valuma-alueella. Velikaja on Velikajan valuma-aluen pääuoma ja valuma-alue muodostaa Narvanjoen vesistöalueen eteläisimmän osan. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Järven oma lähialue on pieni ja siihen sisältyy lampi Lomonosovskoje (ven. Ломоносовское), jonka laskuoja on johdettu järven pohjoispäähän. Järven valuma-alueen koko on lähteestä riippuen 744  tai 1 800 neliökilometriä . Suuri valuma-alue johtuu Velikajasta, joka laskee järven läpi. Uoman edellinen järvi on Jasskoje ja seuraava on Jezerištšeen.
Huomautuksia

↑  Järven vedenpinnan korkeus on yläpuolisen järven Jasskojen ja alapuolisen Jezerištšen korkeuksien välissä.
1 2 3 4 5  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Šillinki

Šillinki, 1853. Ison-Britannian kuningatar Viktoria. Hopea 925.
Šillinki (lyhenne sh. tai š, muinaisyläsaksan scilling) on useiden maiden valuuttojen nimitys. Nykyisin käytössä olevia tämännimisiä rahayksiköitä ovat Kenian, Tansanian, Ugandan ja Somalian šillinki. Myös Itävallan rahayksikkönä ennen euroon siirtymistä oli šillinki.
Šillinki (engl. shilling) oli käytössä myös Isossa-Britanniassa punnan jakoyksikkönä ennen vuoden 1971 rahauudistusta (Decimal Day). Yksi šillinki oli 1/20 puntaa, ja se jakautui 12 penniin (engl. penny). Yhden ja kahden šillingin kolikot kelpasivat vielä uudistuksen jälkeenkin, jolloin ne olivat 5 ja 10 uuden pennin eli edelleen 1/20 ja 1/10 punnan arvoisia. Šillingit lakkasivat olemasta käypää valuuttaa vasta vuonna 1990.
Sana šillinki on samaa juurta kuin suomen kielen killinki. Ruotsissa vuodesta 1776 käytössä ollut killinki (ruots. skilling) oli riikintaalerin jakoyksikkö. Yhdessä riikintaalerissa oli 48 killinkiä. Sana killinki esiintyy edelleen puhekielessä: ”Sinne meni viimeinenkin killinki.”
Zilog Z80

| Zilog Z80> Perustietoja |
| --- | --- |
Valmistaja:  Zilog
Julkaistu:  1976
Arkkitehtuuri ja luokitus
Käskykanta:  Intel 8080
Osoiteavaruus:  16-bittinen
ZX Spectrumissä käytetty Z80-klooni, NEC D780C
Z80-prosessorin arkkitehtuurikaavio.
LQFP-versio Z80-suorittimesta
Zilog Z80A on Zilogin valmistama 8-bittinen mikroprosessori, joka tuli markkinoille vuonna 1976. Se on binääriyhteensopiva Intelin 8080:n kanssa mutta sisältää runsaasti laajennuksia mm. käskykantaan. Z80 oli ominaisuuksiensa ja edullisuutensa vuoksi aikansa suosituimpia mikroprosessoreita, ja sitä käyttivät mm. MSX, Spectravideo, Amstrad CPC, ZX Spectrum, Nintendo Game Boy, Commodore 128, useimmat CP/M-koneet sekä monet Texas Instrumentsin graafiset laskimet.
Ensimmäinen etukäteen ohjelmoiduille äänenväreille muistitilaa tarjonnut syntetisaattori Sequential Circuits Prophet 5 perustuu Z80-prosessoriin.
Moog Source -syntetisaattorin ohjaus ja ohjelmointi pohjautuu myös tähän prosessoriin.
Suorittimen aritmeettis-looginen yksikkö on 4-bittinen.
Historia

Z80:n suunnittelivat Inteliltä lähteneet Zilogin perustajat Federico Faggin ja Ralph Ungermann sekä Masatoshi Shima. Tavoitteena oli kehittää Intel 8080:n kanssa yhteensopiva mutta sitä nopeampi suoritin.
Aiheesta muualla

Wikimedia Commonsissa on kuvia tai muita tiedostoja aiheesta .
Zilogin viralliset sivut
Z80-materiaalia
Zilog Oral History Panel on the Founding of the Company and the Development of the Z80 Microprocessor (PDF) (englanniksi)
Yehud

| Yehud |
| --- | --- |
 Katukuvaa.
 Yehud
 Koordinaatit: 32°02′N, 34°53′E 
Valtio:  Israel
Hallintoalue:  Keski-Israel
Väkiluku (2017):  29 689
Infobox OKVirheellinen NIMI-arvo: 
Yehud (hepr. ‏יהוד‎) on kaupunki Israelin Keski-Israelin hallintoalueella. Paikan nimi Yehud (Jehud) mainitaan jo Raamatussa ja ennen nykyisen kaupungin perustamista paikalla sijaitsi arabien asuttama kylä. Ensimmäiset juutalaiset siirtolaiset asettuivat paikalle vuonna 1948. Vuoden 2017 lopussa Yehudin asukasluku oli 29 689.
Maantiede

Yehud sijaitsee Israelin keskiosassa noin 12 kilometriä Tel Avivin kaupungista itään.
Historia

Paikannimi Yehud (Jehud) esiintyy Raamatussa ja se mainitaan Joosuan kirjassa Danin heimon alueeseen kuuluvana asutuskeskuksena. Paikalta on löydetty arkeologisissa tutkimuksissa jäänteitä vanhoista rakennuksista ja haudoista. Myöhemmin paikka tunnettiin arabien asuttamana kylänä nimeltä Yahdiyya.
Israelin asevoimat valtasivat alueen Israelin itsenäisyyssodan aikana heinäkuussa 1948 ja paikalla olleen kylän arabiasukkaat pakenivat kodeistaan. Saman vuoden lopussa paikalle alkoi asettua juutalaisia siirtolaisia. Alun perin siirtolaiset keskittyivät maatalouteen, mutta sittemmin alue on teollistunut ja kaupungistunut. Yehudista tuli oma kuntansa vuonna 1951 ja hallinnollinen kaupunkinsa vuonna 1955.
Talous

Uehudissa sijaitsevan teollisuuden eri haaroihin lukeutuvat esimerkiksi autoteollisuus, tekstiiliteollisuus ja elintarviketeollisuus. Paikallisen teollisuuden ohella monet paikalliset käyvät töissä muualla Tel Avivin metropolialueella. Kaupunki on myös läheisten pienempien asutuskeskusten kaupan keskus. Kaupungissa on myös esimerkiksi SpaceIL-järjestön avaruuslaukaisujen ohjaamo.
Väestö

Yehudin asukasluku oli vuoden 2017 lopussa 29 689. Vuonna 1950 vastaava lukema oli 3 200, vuonna 1970 8 600 ja vuonna 2002 22 000.
Aiheesta muualla

Kuvia tai muita tiedostoja aiheesta Yehud Wikimedia Commonsissa
Paikallinen puisto.
Årnes

| Årnes |
| --- | --- |
 Årnesin rautatieasema Kongsvingerin radan varrella
 Årnes
 Koordinaatit: 60°07′20″N, 11°27′55″E 
Valtio:  Norja
Lääni:  Akershus
Kunta:  Nes
Pinta-ala:  
 – Maa:  2,9 km²
Väkiluku (2023):  5 107
 – Väestötiheys:  1 761 as./km²
Infobox OKVirheellinen NIMI-arvo: 
Årnes on taajama Nesin kunnassa Akershusin läänissä Norjassa ja kuntansa hallinnollinen keskus. Taajaman pinta-ala on 2,9 neliökilometriä ja asukasluku 5 107 vuonna 2023.
Årnesin kirkko
Aiheesta muualla

Kuvia tai muita tiedostoja aiheesta Årnes Wikimedia Commonsissa
Alejandro Montecchia

| Mitalit> Maa:   Argentiina.Miesten koripallo. Olympialaiset  | Mitalit> Maa:   Argentiina.Miesten koripallo. Olympialaiset  | Mitalit> Maa:   Argentiina.Miesten koripallo. Olympialaiset  | Maa:   Argentiina> Miesten koripallo. |
| --- | --- | --- | --- |
|  Kultaa | Ateena 2004 | koripallo |  |
| MM-kilpailut  | MM-kilpailut  | MM-kilpailut  |  |
|  Hopeaa | Indianapolis 2002 |  |  |
Alejandro Ariel Montecchia (s. 1. tammikuuta 1972 Bahía Blanca, Argentiina) on argentiinalainen aktiiviuransa lopettanut koripalloilija. Hän oli mukana Argentiinan joukkueessa voittamassa olympiakultaa Ateenasta 2004 ennen Italiaa ja Yhdysvaltoja. Kahta vuotta aikaisemmin hänen joukkueensa saavutti MM-hopeaa.
Montecchia oli mukana myös vuoden 1998 MM-turnauksessa, ja hänellä on Italian kansalaisuus.
Aiheesta muualla

Alejandro Montecchia Kansainvälinen olympiakomitea. (englanniksi)
Argentiinan joukkue – Kesäolympialaiset 2004
4 Sánchez |
5 Ginóbili |
6 Montecchia |
7 Oberto |
8 Herrmann |
9 Fernández |
10 Sconochini |
11 Scola |
12 Gutiérrez |
13 Nocioni |
14 Delfino |
15 Wolkowyski |
Valmentaja Magnano
Zilliacus

Zilliacus [sili'akkʊs] on suomalainen sivistyssuku. Suku on lähtöisin Inkerinmaalta, missä kantaisä Konrad Ziliaks oli 1600-luvun jälkimmäisellä puoliskolla kauppiaana Nevanlinnan kaupungissa. Hänen pojanpoikansa Berendt Johan Zilliacus muutti 1740-luvulla niin sanotun Vanhan Suomen alueelle Kurkijoelle erään lahjoitus­tilan pehtoriksi. Myöhemmin Zilliacus-suku omisti lähes 150 vuoden ajan Neitsytniemen kruununsäteritilan Ruokolahdella.
Voicey-gaala 2009

Voicey-gaala 2009 oli kolmatta kertaa järjestetty palkintogaala, jossa Kanadan Voices.com jakoi vuotuiset Voicey-palkinnot vuoden 2009 parhaille ääninäyttelijöille. Gaala järjestettiin 25. maaliskuuta 2009 Torontossa, Kanadassa, jonka juonsi Stephanie Ciccarelli.
Ehdokkaat ja voittajat

Pääluokkien ehdokkaat ja voittajat (lihavoituna):
Ehdokkaat ja voittajat > Paras uusi ääni

Michelle Ann Dunphy
James Clamp
Veronica March
Janice Downes
Matt Josdal
Ehdokkaat ja voittajat > Paras lapsiääni

Travis Mustang
Grace Taylor
Ehdokkaat ja voittajat > Paras teiniääni

Sophie Neveu
Ehdokkaat ja voittajat > Paras henkilökohtainen tuotteistaminen

Nickie Jurado
Julie Williams
Doug Turkel
Vicki Amorose
James Clamp
Ehdokkaat ja voittajat > Paras ulkomaalaisääni

Roald Woods
Wuzhi Lu
Julie-Ann Dean
Janpa Serino
Claire Dodin
Ehdokkaat ja voittajat > Paras ääniryhmä

Robert Jadah & Diane Havens
Ken Theriot & Lisa Theriot
Ehdokkaat ja voittajat > Paras miesääni

Dave DeAndrea
Michael Dobson
James Herron
Eric Gusky
Bill Painter
Ehdokkaat ja voittajat > Paras naisääni

Wendy Brown
Teri Clark Linden
Amy Taylor
Vanessa Hart
Heather Halley
Ehdokkaat ja voittajat > Elämän saavutus

Don Morrow
Richard Horvitz
Bill Kates
Rita Pardue
Arroe Collins
Öljyn hinta

Brent-laadun kuukausittainen hinta USD/Barreli.
Öljynhinta vuosittain vuosina 1861–2011 (1861–1944 WTI, 1945–1983 Arabian Light, 1984–2011 Brent) (USD/Barreli.
Öljyn hinta viittaa tyypillisesti maaöljyn spot-hintaan. Se ilmoitetaan yleensä Yhdysvaltain dollarina per noin 159 litraa öljyä. Epästandardi yksikkö tulee barrelista, joka on noin 0,159 m3.
Aiheesta muualla

Wikimedia Commonsissa on kuvia tai muita tiedostoja aiheesta .
Nasdaq: Crude Oil (englanniksi)
Bloomberg: Crude Oil & Natural Gas (englanniksi)
Oil-price.net: Crude Oil and Commodity Prices (englanniksi)
Yeh Jawaani Hai Deewani

| Yeh Jawaani Hai Deewani |
| --- | --- |

Ohjaaja:  Ayan Mukerji
Käsikirjoittaja:  Ayan Mukerji
Tuottaja:  Karan Johar
Säveltäjä:  Pritam
Kuvaaja:  V. Manikandan
Leikkaaja:  Akiv Ali
Pääosat:  Ranbir Kapoor Deepika Padukone Aditya Roy Kapur Kalki Koechlin
Valmistustiedot
Valmistusmaa:  Intia
Tuotantoyhtiö:  Dharma Productions
Levittäjä:  UTV Motion Pictures
Ensi-ilta:  31. toukokuuta 2013
Kesto:  159 min
Alkuperäiskieli:  hindi
Budjetti:  INR 500 milj.
Aiheesta muualla
IMDb 
AllMovie
Infobox OKNimi-testi OK: 
Yeh Jawaani Hai Deewani (suomeksi ”Tämä nuoruus on hullu”) on vuonna 2013 ilmestynyt intialainen romanttinen komedia, jonka on ohjannut Ayan Mukerji ja tuottanut Karan Johar. Päärooleja näyttelevät Ranbir Kapoor ja Deepika Padukone toisessa yhteisessä elokuvassaan. Aditya Roy Kapur ja Kalki Koechlin näyttelevät sivurooleja. Madhuri Dixit esiintyy tanssinumerossa. Yeh Jawaani Hai Deewani esitettiin Suomessa Rakkautta ja anarkiaa -elokuvafestivaaleilla.
Näyttelijät

| 0 | 1 | 2 |
| --- | --- | --- |
|  Ranbir Kapoor  | … |  Kabir ”Bunny” Thapar   |
|  Deepika Padukone  | … |  Naina Talwar   |
|  Aditya Roy Kapur  | … |  Avinash ”Avi”   |
|  Kalki Koechlin  | … |  Aditi Mehra   |
|  Kunaal Roy Kapur  | … |  Taran   |
|  Evelyn Sharma  | … |  Lara   |
|  Farooq Sheikh  | … |  Bunnyn isä   |
|  Tanvi Azmi  | … |  Bunnyn äitipuoli   |
|  Dolly Ahluwalia  | … |  Nainan äiti   |
|  Poorna Jagannathan  | … |  Riana   |
|  Rana Daggubati  | … |  Vikram   |
|  Madhuri Dixit  | … |  Mohini (erikoisesiintyminen laulussa ”Ghagra”)   |
Tuotanto

Ranbir Kapoor valittiin ensimmäisenä näyttelijänä elokuvaan. Tämä on hänen toinen miespääosansa Ayan Mukerjin ohjattavana Wake Up Sidin jälkeen. Naispääosan esittäjäksi spekuloitiin Katrina Kaifia ja Anushka Sharmaa, mutta Deepika Padukone valittiin rooliin.